
ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 106 . (1) 

Κήρυξη αναδασωτέας έκτασης (560 τ.μ.) στη θέση «Λουτρόπυργος» περι¬ 
φέρειας Δήμου Μεγάρων Δ. Αττικής. 

Ο ΝΟΜΑΡΧΗΣ ΔΪΤΙΚΗΣ ΑΤΤΙΚΗΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέντρωσης όπως 
τροποποιήθηκε και συμπληρώθηκε μεταγενέστερα με το Ν.Δ. 532/70. 

2. Τις διατάξεις του άρθρου 117 παρ. 3 του Συντάγματος της χώρας. 

3. Τις διατάξεις του Ν. 998/79 «περί προστασίας των δασών κ.λπ.» και 
ειδικότερα: α) του άρθρου 41, β) του άρθρου 38. 

4. Τις διατάξεις του Υπουργείου Γεωργίας: α) 160417/1180/8.7.80 
και β) 182447/3049/24.9.80, την 42/22.1.1992 πρόταση του Δασαρ¬ 
χείου Μεγάρων και την σχετική έκθεση αυτοψίας από τις οποίες προκύπτει 
ότι η δασική βλάστηση καταστράφηκε από εκχέρσωαη, αποφασίζουμε: 

Κηρύσσουμε αναδασωτέα με σκοπό τη διατήρηση του χαρακτήρα του 
δάσους ώστε ν’ αποκλεισθεί η διάθεσή του για άλλο προορισμό πλην δασι¬ 
κού, δασική έκταση (560 τ.μ.) που βρίσκεται στη θέση «Λουτρόπυργος» πε¬ 
ριφέρειας Δήμου Μεγάρων και έχει όρια: 

Ανατολικά: Δασική έκταση. 

Δυτικά: Ομοίως. 

Βόρεια: Ομοίως. 

Νότια: Με αγροτικές εκτάσεις, όπως φαίνεται στο συνημμένο διάγραμμα 
που αποτελεί αναπόσπαστο μέρος της απόφασης αυτής. 

Η καταστραφείσα δασική βλάστηση θα αποκατασταθεί με φυσική ανα¬ 
γέννηση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αιγάλεω, 10 Φεβρουάριου 1992 
Ο Νομάρχης 
ΑΘΑΝ. ΜΠΟΥΡΑΣ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 140/864 ^2) 

Βεβαίωση αυτοδίκαιης ανάκλησης της αναγκαστικής απαλλοτρίωσης, που 
κηρύχθηκε με την αριθ. 11570/21.10.1972 (ΦΕΚ 301/9.11.1972 
τ.Δ) απόφαση του Νομάρχη Τρικάλων, των απαλλοτριωμένων ακινή¬ 
των προς κατασκευήν της Νέας οδού Μετεώρων. 

Ο ΝΟΜΑΡΧΗΣ ΤΡΙΚΑΛΩΝ 
Έχοντας υπόψη: 

Ιον. Τις διατάξεις του άρθρου 11 του Ν.Δ. 797/1971 «περί αναγκαστι¬ 
κών απαλλοτριώσεων» σε συνδυασμό με τις διατάξεις του με αριθ. 139/ 
1971 Β.Δ. «περί αρμοδιότητας των Νομαρχών προς κήρυξιν αναγκαστι¬ 
κών απαλλοτριώσεων». 

2ον. Την με αριθ. 11570/21.10.1972 (ΦΕκ 301/9.11.1972 τ.Δ') 
απόφαση του Νομάρχη Τρικάλων αναγκαστικής απαλλοτρίωσης ακινήτων 
προς κατασκευήν την Νέας οδού Μετεώρων. 

3ον. Το με αριθ. Πρωτ. 1097574/7081/0010/10.1.1992 έγγραφο 
της Δ/νσης Δημόσιας Περιουσίας του Τμήματος Δ (απαλλοτριώσεων) και 
4ον. Το γεγονός ότι η απαλλοτρίωση αυτή ανακλήθηκε αυτοδίκαια, διότι 
δεν καταβλήθηκε εμπρόθεσμα η αποζημίωση για τα απαλλοτριούμενα ακί¬ 
νητα σύμφωνα με την παράγραφο 1 του άρθρου 11 του Ν.Δ. 797/1971, 
αποφασίζουμε: 

Βεβαιώνουμε ότι η αναγκαστική απαλλοτρίωση ακινήτων, που κηρύ¬ 
χθηκε με την απόφασή μας με αριθμ, 11570/21.10.1972 (ΦΕΚ 301/ 
9.11.1972 τ.Δ') για την κατασκευή της Νέας οδού Μετεώρων έχει ανα¬ 
κληθεί αυτοδίκαια σύμφωνα με την παράγραφο 1 του άρθρου 11 του Ν.Δ. 
797/71, γιατί δεν καταβλήθηκε εμπρόθεσμα η αποζημίωση για τα απαλ¬ 
λοτριούμενα ακίνητα. 

Η παρούσα πράξη να δημοσιευθεί στην Εφημερίδα της Κυβέρνησης. 

Τρίκαλα, 5 Φεβρουάριου 1992 
Ο Νομάρχης 
ΝΙΚ. ΒΑΤΑΛΗΣ 

-φ- 

Αριθ. 107 ( 3 ) 

Αναγκαστική απαλλοτρίωση εκτάσεων για την κατασκευή Λιμνοδεξαμενής 
στην περιοχή «Μαλλόραχη» της Κοινότητας Αγίου Γεωργίου του Νομού 
Χίου. 

Ο ΝΟΜΑΡΧΗΣ ΧΙΟΤ 

Έχοντας υπόψη: 

1. Τις διατάξεις του Ν.Δ. 797/71 «περί αναγκαστικών απαλλοτριώ¬ 
σεων», σε συνδυασμό με τις διατάξεις του Β.Δ. 139/71 «περί αρμοδιοτήτων 
των Νομαρχών προς κήρυξιν αναγκαστικών τινών απαλλοτριώσεων» και 
τις διατάξεις του Π.Δ. 347/86 «περί μεταβίβασης αρμοδιοτήτων στους 
Νομάρχες και στις Περιφερειακές Αρχές Διανομαρχιακού επιπέδου». 

2. Τις διατάξεις του άρθρου 33 του Ν.Δ. 3881/58 «περί έργων Εγγείων 
Βελτιώσεων». 

3. Το αριθμ. 7/91 Πρακτικό του Νομαρχιακού Συμβουλίου Χίου, που 
εγκρίνει την έναρξη κατασκευής του Εγγειοβελτιωτικού έργου «Λιμνοδεξα- 
μενή Αγ. Γεωργίου» εντός του 1992. 

4. Το από 16.10.1991 Πρακτικό των συναρμοδίων επί της χρήσεως 
του νερού Υπηρεσιών του Νομού Χίου, στο οποίο προτείνεται η επίσπευση 
των εργασιών κατασκευής Εγγειοβελτιωτικών Έργων, επειδή διαπιστώνε¬ 
ται εντονότατη ανεπάρκεια υδατικών πόρων. 

5. Το αριθμ. 121772/73.2/28.1.92 έγγραφο του Α' Τμήματος της Δ/ 
σεως Τεχνικών Μελετών και Κατασκευών, με το οποίο διαβιβάσθηκαν 
αντίγραφα Κτηματολογίου και Κτηματολογικού Πίνακα της «Λιμνοδ/νής 
Αγ. Γεωργίου» και προτείνει την άμεση έναρξη των εργασιών απαλλοτρίω¬ 
σης των εκτάσεων που εμπίπτουν στην περιοχή κατασκευής του έργου με τη 
διαδικασία του κατεπεϊγοντος, αποφασίζουμε: 

Α. Κηρύσσουμε την Αναγκαστική Απαλλοτρίωση για Δημόσια ωφέλεια 
και συγκεκριμένα για την κατασκευή του, Εθνικής σημασίας, μεγάλης τοπι¬ 
κής ωφέλειας, αναπτυξιακού και κατεπεϊγοντος λόγω της εκτάκτου ανά¬ 
γκης που αντιμετωπίζει η περιοχή στην εξασφάλιση επαρκών υδατικών πό¬ 
ρων, έργου «Λιμνοδεξ/νή Αγ. Γεωργίου», στην οποία θα αποταμιεύονται 
ποσότητες όμβριων υδάτων, απαραίτητες για την κάλυψη υδροαρδευτικών 
αναγκών της περιοχής, έκτασης συνολικού εμβαδού 79.192 τετραγωνικών 
μέτρων, που βρίσκεται στην κτηματική περιοχή «Μαλλόραχη» της Κοινό¬ 
τητας Αγίου Γεωργίου. 

Οι εκτάσεις που απαλλοτρίωνονται φαίνονται και ορίζονται στα Κτημα- 
τολογικά διαγράμματα και στους Κτηματολογικούς Πίνακες με αριθμούς 
σχεδίων 21.1 και 21.2 της Οριστικής Μελέτης Υδραυλικών Έργων, που 


συνέταξε ο Μελετητής «ΥΔΡΟΔΟΜΙΚΗ Ε.Ε. Θ. I. ΜΑΝΤΖΙΑΡΑΣ ΚΑΙ 
ΣΙΑ» τον Δεκέμβριο 1991 για τη «Λιμνοδεξαμενή Αγίου Γεωργίου», στα 
πλαίσια της Μελέτης μικρών Λιμνοδεξαμενών στα Νησιά Χίο, Ψαρά, Οι- 
νούσαες, Σάμο, Ικαρία και Φούρνους και που έχουν εγκριθεί από τη Δ/νση 
Τεχνικών Μελετών και Κατασκευών του Υπουργείου Γεωργίας την 
27.1.1992. 

Β. Δικαιώματα κυριότητας στις εκτάσεις που απαλλοτριώνονται, προ¬ 
βάλλουν οι: Ανδρεάδης Γεώργιος, Βαφεία Κυριακή, Ανάμιαης Νικόλαος, 
Βάρης Αντώνιος, κ.λπ. 

Γ. Η απαλλοτρίωση κηρύσσεται υπέρ και με δαπάνες του Δημοσίου, που 
θα καλυφθούν από τις πιστώσεις του Προγράμματος Δημοσίων Επενδύσεων 
του Υπουργείου Γεωργίας και συγκεκριμένα τις πιστώσεις του έργου με 
Κ.Α. 8981004 και επωνυμία «Κατασκευή Λιμνοδεξαμενών Νήσων Αι¬ 
γαίου» που περιλαμβάνεται στη ΣΑΕ 081/2. 

Η απόφαση αυτή να δημοσιευθεί στην Εφημερίδα της Κυβερνήσεως. 

Χίος, 10 Φεβρουάριου 1992 
Ο Νομάρχης 
ΓΕΩΡΓΙΟΣ ΝΕΓΡΗΣ 

-φ- 

Αριθ. 106 ( 4 ) 

Αναγκαστική απαλλοτρίωση εκτάσεων για την κατασκευή Λιμνοδεξαμενής 
στην περιοχή της Κοινότητας «Βικίου» του Νομού Χίου. 

Ο ΝΟΜΑΡΧΗΣ ΧΙΟΥ 

Έχοντας υπόψη: 

1. Τις διατάξεις του Ν.Δ. 797/71 «περί αναγκαστικών απαλλοτριώ¬ 
σεων», σε συνδυασμό με τις διατάξεις του Β.Δ. 139/71 «περί αρμοδιοτήτων 
των Νομαρχών προς κήρυξιν αναγκαστικών τινών απαλλοτριώσεων» και 
τις διατάξεις του Π.Δ. 347/86 «περί μεταβίβασης αρμοδιοτήτων στους 
Νομάρχες και στις Περιφερειακές Αρχές Διανομαρχιακού επιπέδου». 

2. Τις διατάξεις του άρθρου 33 του Ν.Δ. 3881/58 «περί έργων Εγγείων 
Βελτιώσεων». 

3. Το αριθμ..7/91 Πρακτικό του Νομαρχιακού Συμβουλίου Χίου, που 
εγκρίνει την έναρξη κατασκευής του Εγγειοβελτιωτικού έργου «Λιμνοδεξα- 
μενή Βικίου» εντός του 1992. 

4. Το από 16.10.1991 Πρακτικό των συναρμοδίων επί της χρήσεως 
του νερού Υπηρεσιών του Νομού Χίου, στο οποίο προτείνεται η επίσπευση 
των εργασιών κατασκευής Εγγειοβελτιωτικών Έργων, επειδή διαπιστώνε¬ 
ται εντονότατη ανεπάρκεια υδατικών πόρων. 

5. Το αριθμ. 121772/73.2/28.1.92 έγγραφο του Α'Τμήματος της Δ/ 
σεως Τεχνικών Μελετών και Κατασκευών, με το οποίο διαβιβάσθηκαν 
αντίγραφα Κτηματολογίου και Κτηματολογικού Πίνακα της «Λιμνοδεξα- 
μενής Βικίου» και προτείνει την άμεση έναρξη των εργασιών απαλλοτρίω¬ 
σης των εκτάσεων που εμπίπτουν στην περιοχή κατασκευής του έργου με τη 
διαδικασία του κατεπεϊγοντος, αποφασίζουμε: 

Α. Κηρύσσουμε την Αναγκαστική Απαλλοτρίωση για Δημόσια ωφέλεια 
και συγκεκριμένα για την κατασκευή του, Εθνικής σημασίας,*μεγάλης τοπι¬ 
κής ωφέλειας, αναπτυξιακού και κατεπεϊγοντος λόγω της εκτάκτου ανά¬ 
γκης που αντιμετωπίζει η περιοχή στην εξασφάλιση επαρκών υδατικών πό¬ 
ρων, έργου «Λιμνοδεξαμενή Βικίου», στην οποία θα αποταμιεύονται ποσό¬ 
τητες όμβριων υδάτων, απαραίτητες για την κάλυψη υδροαρδευτικών ανα¬ 
γκών της περιοχής, έκτασης συνολικού εμβαδού 41.926 τετραγωνικών 
μέτρων, που βρίσκεται στην κτηματική περιοχή της Κοινότητας Βικίου. 

Οι εκτάσεις που απαλλοτριώνονται φαίνονται και ορίζονται στα Κτημα- 
τολογικά διαγράμματα και στους Κτηματολογικούς Πίνακες με αριθμούς 
σχεδίων 19.1 και 19.2 της Οριστικής Μελέτης Υδραυλικών Έργων, που 
συνέταξε ο Μελετητής «ΥΔΡΟΔΟΜΙΚΗ Ε.Ε. θ. I. ΜΑΝΤΖΙΑΡΑΣ ΚΑΙ 
ΣΙΑ» τον Δεκέμβριο 1991 για τη Λιμνοδεξ/νή «Βικίου», στα πλαίσια της 
Μελέτης μικρών Λιμνοδεξαμενών στα Νησιά Χιο, Ψαρά, Οινούσσες, Σάμο, 
Ικαρία και Φούρνους και που έχουν εγκριθεί από τη Δ/νση Τεχνικών Μελε¬ 
τών και Κατασκευών του Υπουργείου Γεωργίας την 27.1.1992. 

Β. Δικαιώματα κυριότητας στις εκτάσεις που απαλλοτριώνονται, προ¬ 
βάλλουν οι: Αλούρδας Εμμανουήλ, Αλούρδα Πολυξένη, Αρνίτσης Μιχαήλ, 
Βλήττα Μαρία κ.λπ. 

Γ. Η απαλλοτρίωση κηρύσσεται υπέρ και με δαπάνες του Δημοσίου, που 
θα καλυφθούν από τις πιστώσεις του Προγράμματος Δημοσίων Επενδύσεων 
του Υπουργείου Γεωργίας και συγκεκριμένα τις πιστώσεις του έργου με 
Κ.Α. 8981004 και επωνυμία «Κατασκευή Λιμνοδεξαμενών Νήσων Αι¬ 
γαίου» που περιλαμβάνεται στη ΣΑΕ 081/2. 

Η απόφαση αυτή να δημοσιευθεί στην Εφημερίδα της Κυβερνήσεως. 

Χίος, 10 Φεβρουάριου 1992 
Ο Νομάρχης 
ΓΕΩΡΓΙΟΣ ΝΕΓΡΗΣ * 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΟΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΔΙΑΤΑΓΜΑΤΑ 


Εγκριση μεταφοράς συντελεστή δόμησης διατηρητέου ακινήτου που βρί¬ 
σκεται εντός του ρυμοτομικού σχεδίου Δήμου Κηφισιάε (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού ανω- 
τάτου ορίου συντελεστού δομήσεως κλπ» (Α' 58). 

2· Τις διατάξεις του Π.Δ/τος 470/1979 «Περί μετασχηματισμού των 
συντελεστών δομήσεων εις εμβαδά κατά την εφαρμογή του Ν.880/1979» 
(Α' 138), όπως τροποποιήθηκε με το από 19.6.1987 Π. Δ/γμα(Δ' 592). 

3. Τις διατάξεις του Π. Δ/τος 510/1979 «Περί ρυθμίσεως θεμάτων με¬ 
ταφοράς συντελεστού δομήσεως κατά το Ν.880/1979» (Α' 154), όπως 
τροποποιήθηκε με το υπ’ αριθ. 367/1987 Π. Δ/γμα (Α' 163). 

4. Τις διατάξεις των άρθρων 2,3 και 7 του Ν. 1032/1980 «Περί συστά- 
σεως Υπουργείου Χωροταξίας, Οικισμού και Περιβάλλοντος» (Α' 57). 

5. Τις διατάξεις της παρ. 1 (εδ. ιδ') του άρθρου 23 του Ν. 1558/1985 
«Κυβέρνηση και Κυβερνητικά Όργανα» (Α' 137). 

6. Την Υ. 1503/1991 απόφαση του Πρωθυπουργού και του Υπουργού 
Περιβάλλοντος, Χωροταξίας και Δημοσίων Έργων «καθορισμός αρμοδιο¬ 
τήτων του Υφυπουργού Περιβάλλοντος, Χωροταξίας και Δημοσίων Έργων 
Χρήστου Κατσιγιάννη» (Β' 702/4,9.1991). 

7. Την 11.579/1991 πράξη συναίνεσης ενώπιον της συμβολαιογράφου 
Πειραιώς Βασιλικής Ανδρουλάκη, των Μαργαρίτας Κααιμάτη και Ελένης 
Κασιμάτη, αποκλειστικών κυρίων του παρακάτω περιγραφομένου ακινή- 

8. Την 342/1990 γνωμοδότηση του Κεντρικού Συμβουλίου Χωροτα¬ 
ξίας, Οικισμού και Περιβάλλοντος. 

9. Την 27380/5.3.1991 απόφαση του Υπουργού Περιβάλλοντος, Χω¬ 
ροταξίας και Δημοσίων'Εργων για προέγκριση της σχετικής τεχνικής μελέ- 

10. Την κατόπιν αυτοψίας της υπαλλήλου Ελπίδας Τασιοπούλου - Μα- 
χ ρή> ^βεβαίωση της εμπλεκομένων στον υπολογισμό του μεταφερομένου 
συντελεστή δόμησης στοιχείων του ακινήτου, που βρίσκεται εντός του ρυμο- 
τομικού σχεδίου δήμου Κηφισιάς (Ν. Αττικής) και ειδικότερα επί της οδού 
Χρήστου Λαδά αριθ. 1, με πρόταση του Υφυπουργού Περιβάλλοντος, Χω¬ 
ροταξίας και Δημοσίων Έργων, αποφασίζουμε: 


Άρθρο 1 

1. Εγκρίνεται η μεταφορά συντελεστή δόμησης του ακινήτου (βαρυνομέ- 

νου), που βρίσκεται εντός του ρυμοτομικού σχεδίου του Δήμου Κηφισιάς (Ν. 
Αττικής), επί της οδού Χρήστου Λαδά αριθ. 1, έχει χαρακτηρισθεί ως δια¬ 
τηρητέο με το από 12.2.1982 Π. Δ/γμα (Δ' 180) και του οποίου την ψιλή 
κυριότητα έχει η Ελένη Κασιμάτη και την επικαρπία η Μαργαρίτα Κασι- 
μάτη, όπως το βαρυνόμενο ακίνητο φαίνεται με τα στοιχεία Α,Β,Γ,Δ,Ε,Ζ,Α 
στο σχετικό πρωτότυπο διάγραμμα σε κλίμακα 1:500, που θεωρήθηκε από 
του Προϊστάμενο της Διεύθυνσης Τοπογραφικών Εφαρμογών με την 
53871/1991 πράξη του και που αντίτυπό του σε φωτοσμίκρυνση δημο¬ 
σιεύεται με το παρόν διάταγμα. ' * 

2. Τα ειδικότερα στοιχεία του βαρυνομένου ακινήτου και της μεταφοράς 
συντελεστή δόμησης είναι τα εξής: 

α) Εμβαδόν ακινήτου: 1.607,63 τ.μ. 

β) Ποσοστό κάλυψης: 40% της επιφάνειας του οικοπέδου και για κάθε 
κτίριο μέγιστη καλυπτομένη επιφάνεια 350 τ.μ. 

γ) Συντελεστής δόμησης της περιοχής βάσει του οποίου πραγματοποιεί¬ 
ται η μεταφορά: 0,6. 

δ) Δομήσιμες επιφάνειες που αντιστοιχούν σ’ αυτό: 1.607,63 τ.μ. X 
0,6 = 964,58 τ.μ. 

ε) Δομημένη επιφάνεια: 327,717 τ.μ. (έκτωνοποίων 259,354τ.μ. στο 
ισόγειο και 68,363 τ.μ. στο όροφο). 

στ) Μεταφερόμενη δομήσιμη επιφάνεια: 964,58 τ.μ. - 327,717 
τ.μ. = 636,863 τ.μ. (90,646 τ.μ. από ισόγειο και 546,217 τ.μ. από ορό- 
φους). 

Άρθρο 2 

Εγκρίνεται η χορήγηση τίτλου μεταφοράς συντελεστή δόμησης στο 
™>μ«των Μαργαρίτας Κασιμάτη και Ελένης Κασιμάτη για εμβαδόν 
636,863 τ.μ. (90,646 τ.μ. από ισόγειο και 546,217 τ.μ. από ορόφους). 

Άρθρο 3 

Η ισχύς του παρόντος διατάγματος αρχίζει από τη δημοσίευσή του στην 
Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων'Εργων ανα- 
θέτουμε τη δημοσίευση και εκτέλεση του παρόντος διατάγματος. 

Αθήνα, 30 Σεπτεμβρίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

0 ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙΣ 

Αριθ. ΤΠ οιχ. 469 (6) 

Καθορισμός ορίων οικισμού Μπατσίου Άνδρου και χαρακτηρισμός αυτού. 

Η ΝΟΜΑΡΧΗΣ ΚΥΚΛΑΔΩΝ 
Έχοντας υπόψη: 

1. Τις διατάξεις του από 24.4.85 Π. Δ/τος ΦΕΚ 181Δ' Καθορισμός 
ορίων οικισμών της χώρας μέχρι 2.000 κατ., κατηγορία αυτών και καθορι¬ 
σμός όρων και περιορισμών δόμησής τους, όπως αυτό τροποποιήθηκε με το 
από 14.12.87 Π.Δ. ΦΕΚ 133Δ/87 και το από 25.4.89 Π.Δ. ΦΕΚ 
293Δ'/89 αντίστοιχα. 

2. Την με αριθ. 46249/1968 απόφαση Νομάρχη Κυκλάδων, με την 
οποία καθορίζονται τα όρια του οικισμού. 

3. Το από 17.8.78 Π.Δ. ΦΕΚ 605Δ'/78 «περί χαρακτηρισμού ως πα¬ 
ραδοσιακού του υφισταμένου προ του 23 οικισμού Μπατσίου Ν. Άνδρου, με 
το οποίο παραμένουν σε ισχύ, αφ’ ενός τα άρια του οικισμού σύμφωνα με το 
2 σχετ. και αφ’ ετέρου καθρίζονται ζώνες Α1, Α2, Β του οικισμού. 

4. Τις διατάξεις του από 11.7.89 Π. Δ/τος ΦΕΚ 345 Δ’/89 «Καθορι¬ 
σμός ειδικών όρων και περιορισμών δόμησης των παραδοσιακών οικισμών 
των Κυκλάδων και ειδικά το άρθρο 2 παράγρ. 2α. 

5. Το Ν. 1577/89 ΦΕΚ 210 Δ-/89. 

6. Τις προτάσεις των ιδιωτών μελετητών μηχανικών, στους οποίους 
ανατέθηκε σχετική μελέτη στα πλαίσια του προγράμματος Ε.Π.Α. 

7. Την υπ’ αρ. 29/91 απόφαση του Κοινοτικού Συμβουλίου. 

8. Την υπ’ αρ. 84/91 πράξη γνωμοδότησης του Σ.Χ.Ο.Π. του Νομού 
της από 16.12.91 συνεδρίασης. 

9. Τις ενστάσεις των ενδιαφερομένων, αποφασίζουμε: 

1. Κατατάσσουμε τον οικισμό στην κατηγορία Παραλιακό, Τουριστικό, 
Αξιόλογο, δυναμικό, μεσαίο. 

2. Καθορίζουμε το όριο του οικισμού όπως αυτό φαίνεται στο συνοδευ¬ 


τικό τοπογραφικό διάγραμμα της παρούσης απόφασης με κλίμακα 
1:2000, που αποτελεί αναπόσπαστο μέρος της απόφασης αυτής και συντά¬ 
χθηκε βάσει στοιχείων μελετών και επί τόπου ελέγχου. 

3. Όροι και περιορισμοί δόμησης ισχύουν αυτοί που προβλέπονται από 
το Π.Δ. 17.8.78 ΦΕΚ 605 Δ ενώ κατά τα λοιπά εφαρμόζονται οι διατάξεις 
του Π.Δ. 11.5.89 ΦΕΚ 345Δ’. 

α) Πριν από οποιαδήποτε κατάτμηση οικοπέδων εντός των ορίων του οι¬ 
κισμού θα πρέπει να θεωρείται το σχετικό τοπογραφικό διάγραμμα από το 
ΤΠ-ΠΕ Ν. Κυκάδων, ώστε να εξασφαλίζεται η συνέχεια των υπαρχόντων 
κοινοχρήστων χώρων σύμφωνα με τα οριζόμενα στις διατάξεις του άρθρου 
6 του από 24.4.85 Π. Δ/τος λαμβάνοντας υπόψη και την υπ’ αρ. 191/87 
γνωμοδότηση της Νομικής Δ/νσης του Υ.ΠΕ.ΧΩ.Δ.Ε., που έγινε αποδε¬ 
κτή με το υπ’ αρ. 28839/4811/1533/7.8.87 έγγραφο του Υπουργού 
ΠΕ.ΧΩ.Δ.Ε. 

β) Να εξασφαλίζεται οπωσδήποτε η συνέχεια των υφισταμένων εγκεκρι¬ 
μένων δρόμων του οικισμού. 

Κατά τα λοιπά ισχύουν τα οριζόμενα στο Π.Δ. της 24.4.85 ΦΕΚ 181Δ, 
όπως αυτό τροποποιήθηκε. 

Η παρούσα απόφαση να δημοσιευθεί στην Εφημερίδα της Κυβερνήσεως 
και η ισχύς της αρχίζει από τη δημοσίευση. 

Μετά την δημοσίευση ακριβές αντίγραφο του πρωτοτύπου σχεδιαγράμ¬ 
ματος που συνοδεύει την παρούσα απόφαση οριοθέτησης του οικισμού σε 
κλίμακα 1:2000 να αναρτηθεί για 15 ημέρες στις προσθήκες του ΤΠ-ΠΕ 
Ν. Κυκλάδων για να λάβουν γνώση οι ενδιαφερόμενοι. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ερμούπολη, 6 Φεβρουάριου 1992 
Η Νομάρχης 

ΑΙΚΑΤΕΡΙΝΗ ΓΙΑΒΑΣΗ 




νομος ΚΥΚΛΑΔΟΜ 

Οικισμός. Μπατσιοΐί Ν. Ανδρου 

